techiaith/cofnodycynulliad_en-cy huggingface dataset:
English: Diolch. Can I first of all thank you, acting Presiding Officer, and, more importantly, can I thank Eluned Morgan for a minute in this debate, and raising the issues? Let me state at the outset I don't necessarily agree with everything she said, but I think the issues are worth raising, and they are important. Most social services departments in Wales are under more financial pressure than any other service area in the public sector, and that includes the health service. We know that the population is ageing and that people are living longer, often with substantial care needs that have to be provided outside of hospital. We also know that whilst health deterioration and hospitalisation needs normally occur in the last two years of life, whatever age that is, social care can be needed for decades and the amount needed can and usually does increase as people become more frail and in need of more support. Can I just add two quick points? I think loneliness is something that is really the curse of an awful lot of elderly people. If I could actually do one thing by using a magic wand, I'd deal with loneliness because it really is probably the biggest killer. The other thing is: Eluned talked about merging health and social care funding. All I can say is that when primary and secondary care got merged, primary care didn't do very well.
Welsh: Diolch. A gaf fi yn gyntaf oll ddiolch i chi, Lywydd dros dro, ac yn fwy pwysig, a gaf fi ddiolch i Eluned Morgan am funud yn y ddadl hon, ac am roi sylw i'r materion hyn? Gadewch i mi ddatgan ar y cychwyn nad wyf o reidrwydd yn cytuno â phopeth a ddywedodd, ond rwy'n meddwl bod y pethau hyn yn werth eu trafod, ac maent yn bwysig. Mae'r rhan fwyaf o adrannau gwasanaethau cymdeithasol yng Nghymru o dan fwy o bwysau ariannol nag unrhyw faes gwasanaeth arall yn y sector cyhoeddus, ac mae hynny'n cynnwys y gwasanaeth iechyd. Gwyddom fod y boblogaeth yn heneiddio a bod pobl yn byw yn hwy, yn aml gydag anghenion gofal sylweddol sy'n rhaid eu darparu y tu allan i'r ysbyty. Rydym hefyd yn gwybod bod dirywiad mewn iechyd ac arosiadau yn yr ysbyty yn digwydd fel rheol yn ystod y ddwy flynedd olaf mewn bywyd, ar ba oedran bynnag, ond gallai fod angen gofal cymdeithasol am ddegawdau ac mae faint fydd ei angen yn gallu cynyddu, ac fel arfer yn cynyddu wrth i bobl fynd yn fwy bregus ac angen mwy o gefnogaeth. A gaf fi ychwanegu dau bwynt cyflym? Rwy'n credu bod unigrwydd yn rhywbeth sy'n felltith wirioneddol i lawer iawn o bobl oedrannus. Mewn gwirionedd, pe gallwn wneud un peth drwy chwifio ffon hud, byddwn yn ymdrin ag unigrwydd oherwydd mae'n bur debyg mai dyna yw'r lladdwr mwyaf. Y peth arall yw hyn: siaradodd Eluned am uno cyllid iechyd a gofal cymdeithasol. Y cyfan y gallaf ei ddweud yw na wnaeth gofal sylfaenol yn dda iawn pan unwyd gofal sylfaenol a gofal eilaidd.
English: Can I thank Eluned Morgan for a most enlightening and challenging debate? I wholeheartedly support the idea of a national care service. We're having to deal with the proceeds of success - the success of our health service - but how are we going to deal with that? In 1950, King George VI signed 250 cards for people who were 100. By 1990, Queen Elizabeth had to sign 2,500 cards for centenarians, and two years ago Queen Elizabeth had to sign 13,000 cards for centenarians. So, how are we going to deal with that level of success? Before the NHS came along, the health service was fragmented between the private sector, charitable organisations and local authorities, and we're in that situation now with care. Care needs to have the parity of esteem with health, and I believe that we should be challenged to form a national care service because at the moment care is fragmented between the private sector, the charitable sector and local authorities. It needs to be brought together, and let's have a sensible debate about the way forward. Diolch yn fawr, Eluned.
Welsh: A gaf fi ddiolch i Eluned Morgan am ddadl hynod o addysgiadol a heriol? Rwy'n llwyr gefnogi'r syniad o wasanaeth gofal cenedlaethol. Rydym yn gorfod ymdrin ag enillion llwyddiant - llwyddiant ein gwasanaeth iechyd - ond sut rydym yn mynd i ymdrin â hynny? Yn 1950, llofnododd y Brenin Siôr VI 250 o gardiau i bobl a oedd yn 100 oed. Erbyn 1990, roedd yn rhaid i'r Frenhines Elizabeth lofnodi 2,500 o gardiau i bobl cant oed, a ddwy flynedd yn ôl bu'n rhaid i'r Frenhines Elizabeth lofnodi 13,000 o gardiau ar gyfer pobl cant oed. Felly, sut rydym yn mynd i ymdopi â'r lefel honno o lwyddiant? Cyn bodolaeth y GIG, roedd y gwasanaeth iechyd wedi'i rannu rhwng y sector preifat, sefydliadau elusennol ac awdurdodau lleol, ac rydym yn y sefyllfa honno yn awr gyda gofal. Mae angen i ofal gael parch cydradd ag iechyd, a chredaf y dylem gael ein herio i greu gwasanaeth gofal gwladol oherwydd ar hyn o bryd mae gofal wedi'i rannu rhwng y sector preifat, y sector elusennol ac awdurdodau lleol. Mae angen dod â'r cyfan at ei gilydd, a gadewch i ni gael trafodaeth gall ynglŷn â'r ffordd ymlaen. Diolch yn fawr, Eluned.
English: Before I call the First Minister, I would like to welcome the parliamentary delegation from Botswana, headed by the Speaker of the National Assembly of Botswana, Her Excellency Gladys Korkowe, who are present in the public gallery today. Welcome.
Welsh: Cyn imi alw ar y Prif Weinidog, hoffwn groesawu'r ddirprwyaeth seneddol o Botswana, a arweinir gan Ei Hardderchogrwydd Gladys Korkowe, llefarydd Cynulliad Cenedlaethol Botswana, sy'n bresennol yn yr oriel heddiw. Croeso.
English: Yes. Llywydd, I understand that you've given your permission for questions 1 and 4 to be grouped. I can say that progress continues to be made in building collaboration and partnership around shared priorities for jobs and growth.
Welsh: Gwnaf. Lywydd, rwy'n deall eich bod chi wedi rhoi eich caniatâd i gwestiynau 1 a 4 gael eu grwpio. Gallaf ddweud bod cynnydd yn parhau i gael ei wneud o ran datblygu cydweithrediad a phartneriaeth ynghylch blaenoriaethau a rennir ar gyfer swyddi a thwf.
English: I believe that the Swansea bay city region is developing very well as a vehicle for economic development. I, however, see a more strategic role for it in things like a structure plan. Does the First Minister agree, and will the First Minister look to use the footprint of the Swansea bay city region for Welsh Government-funded public services?
Welsh: Credaf fod dinas-ranbarth Bae Abertawe yn datblygu'n dda iawn fel cyfrwng ar gyfer datblygu economaidd. Fodd bynnag, rwy'n gweld swyddogaeth fwy strategol iddo mewn pethau fel cynllun strwythur. A yw'r Prif Weinidog yn cytuno, ac a wnaiff y Prif Weinidog geisio defnyddio ôl troed dinas-ranbarth Bae Abertawe ar gyfer gwasanaethau cyhoeddus a ariennir gan Lywodraeth Cymru?
English: The city region has tremendous opportunity. I'd encourage all those looking at a city deal for Swansea bay to put that bid in before the Chancellor's autumn statement. It is important that local government work together in order for that to happen. We've seen this happen in the capital region. The same thing needs to happen in Swansea bay as well. But, yes, as part of the work that the local government Secretary has been carrying through in the summer, we are looking at how best to regionalise the delivery of services across Wales where that is the most effective way of doing so.
Welsh: Mae gan y ddinas-ranbarth gyfle ardderchog. Byddwn yn annog pawb sy'n edrych ar gytundeb dinas ar gyfer bae Abertawe wneud y cais hwnnw cyn datganiad yr hydref gan y Canghellor. Mae'n bwysig bod llywodraeth leol yn gweithio gyda'i gilydd er mwyn i hynny ddigwydd. Rydym wedi gweld hyn yn digwydd yn y brifddinas-ranbarth. Mae angen i'r un peth ddigwydd ym mae Abertawe hefyd. Ond, ydym, yn rhan o'r gwaith y mae'r Ysgrifennydd llywodraeth leol wedi bod yn ei wneud yn yr haf, rydym ni'n ystyried y ffordd orau o ddarparu gwasanaethau ledled Cymru ar sail ranbarthol pan mai dyna'r ffordd fwyaf effeithiol o wneud hynny.
English: First Minister, you'll be aware from questions last week that Assembly Members were getting a little bit restless that we weren't hearing much from the city deal board, but I'm pleased to say that we've had a modest briefing from them now. From that, it seems that their major concern at the moment is the issue of governance in the short to medium term, and they've been working with Welsh Government, suggesting a not-for-profit model for the future. Bearing in mind that this board is only convened for another six months, or less than that, when will you be responding to them and what will you be saying to them?
Welsh: Brif Weinidog, byddwch yn ymwybodol o gwestiynau yr wythnos diwethaf fod Aelodau'r Cynulliad braidd yn anniddig nad oeddem ni'n clywed llawer gan fwrdd y cytundeb dinas, ond rwy'n falch o ddweud ein bod wedi cael briff cryno ganddo erbyn hyn. O hynny, mae'n ymddangos mai eu pryder mawr ar hyn o bryd yw'r mater o lywodraethu yn y tymor byr i'r tymor canolig, ac maen nhw wedi bod yn gweithio gyda Llywodraeth Cymru, gan awgrymu model dielw ar gyfer y dyfodol. O gofio bod y bwrdd hwn dim ond gyda'i gilydd am chwe mis arall, neu lai na hynny, pryd fyddwch chi'n ymateb iddyn nhw a beth fyddwch chi'n ei ddweud wrthynt?
English: Well, they are in the driving seat. The city deal is a matter for local government, and not for the Welsh Government. That said, of course, we are there to assist, as we did with the Cardiff city deal bid, but it is important now that they do work together to put a credible bid on the table.
Welsh: Wel, nhw sydd wrth y llyw. Mater i lywodraeth leol yw'r cytundeb dinas, ac nid i Lywodraeth Cymru. Wedi dweud hynny, wrth gwrs, rydym ni yno i helpu, fel y gwnaethom ni gyda chais cytundeb dinas Caerdydd, ond mae'n bwysig nawr eu bod yn gweithio gyda'i gilydd i roi cais credadwy ar y bwrdd.
English: We're told by the city deal team that the situation is 'very fluid', and that the current prospects of success are about 50/50. So, in view of that, what is the Welsh Government currently doing, and what does it plan to do to support the bid team and increase the probability of success from 50/50.
Welsh: Rydym ni'n cael ein hysbysu gan dîm y cytundeb dinas bod y sefyllfa'n anwadal iawn, ac mai 50/50 yw'r rhagolygon presennol o lwyddiant ar hyn o bryd. Felly, o ystyried hynny, beth mae Llywodraeth Cymru yn ei wneud ar hyn o bryd, a beth mae'n bwriadu ei wneud i gynorthwyo tîm y cais a chynyddu'r tebygolrwydd o lwyddiant o 50/50.
English: Well, of course, it's a matter for local government to put the city deal bid in, not for Welsh Government, but as I said in answer to the earlier question, we stand ready to assist. Of course, we have been, as we did with the Cardiff city deal bid. So, any request for assistance, of course, will be looked at and assistance provided; and we have been working with the city deal team in order for them - because it is their responsibility - to put forward a bid. We want to see a city deal bid succeed for the Swansea bay region.
Welsh: Wel, wrth gwrs, mater i lywodraeth leol yw gwneud cais y cytundeb dinas, nid i Lywodraeth Cymru, ond fel y dywedais wrth ateb y cwestiwn cynharach, rydym ni'n barod i helpu. Wrth gwrs, rydym ni wedi bod, fel y gwnaethom gyda chais cytundeb dinas Caerdydd. Felly, bydd unrhyw gais am gymorth, wrth gwrs, yn cael ei ystyried a bydd cymorth yn cael ei ddarparu; ac rydym ni wedi bod yn gweithio gyda thîm y cytundeb dinas er mwyn iddo - gan mai ei gyfrifoldeb ef yw hynny - i wneud cais. Rydym ni eisiau gweld cais cytundeb dinas yn llwyddo ar gyfer rhanbarth bae Abertawe.
English: First Minister, the city deal is exciting and innovative. It's actually focused on ICT and the next generation. Of course, the region has been built upon the traditional industries and manufacturing. What are you doing to ensure that that part remains a focus on city deals so that the manufacturing that's existing, and advanced manufacturing, particularly research areas, will be supported in the future?
Welsh: Brif Weinidog, mae'r cytundeb dinas yn gyffrous ac yn arloesol. Mae'n canolbwyntio ar TGCh a'r genhedlaeth nesaf mewn gwirionedd. Wrth gwrs, adeiladwyd y rhanbarth ar y diwydiannau traddodiadol a gweithgynhyrchu. Beth ydych chi'n ei wneud i sicrhau bod y rhan honno yn parhau i fod yn ganolbwynt mewn cytundebau dinas fel y bydd y gweithgynhyrchu presennol, a gweithgynhyrchu uwch, yn enwedig meysydd ymchwil, yn cael eu cynorthwyo yn y dyfodol?
English: Well, to me, both these things run together. It's hugely important that manufacturing in Wales is state-of-the-art. That means working, of course, with the universities. I know that Swansea University, which I know is in his constituency, has been working well with industry over many, many years. Indeed, we've been working with them in order to see how best we can maximise the expertise and intellectual property that they develop.
Welsh: Wel, i mi, mae'r ddau beth hyn yn cyd-fynd â'i gilydd. Mae'n hynod bwysig bod gweithgynhyrchu yng Nghymru ar flaen y gad. Mae hynny'n golygu gweithio, wrth gwrs, gyda'r prifysgolion. Rwy'n gwybod bod Prifysgol Abertawe, y gwn sydd yn ei etholaeth ef, wedi bod yn gweithio'n dda gyda byd diwydiant dros flynyddoedd maith. Yn wir, rydym ni wedi bod yn gweithio gyda nhw i weld sut orau y gallwn fanteisio i'r eithaf ar yr arbenigedd a'r eiddo deallusol y maen nhw'n eu datblygu.
English: First Minister, if the Swansea bay city region is to be a success it will require collaborative working, not just between the four local authorities but collaboration with the Cardiff city region and with the Welsh Government, to ensure that the infrastructure is in place to support the ambitious plans put forward by the city region board. What infrastructure enhancements is the Welsh Government planning for the Swansea bay region over the next five years; and how do you plan to connect the wider Swansea bay region to the south Wales metro project?
Welsh: Brif Weinidog, os yw dinas-ranbarth Bae Abertawe yn mynd i fod yn llwyddiant, bydd yn gofyn am weithio ar y cyd, nid yn unig rhwng y pedwar awdurdod lleol ond cydweithio gyda dinas-ranbarth Caerdydd a chyda Llywodraeth Cymru, er mwyn sicrhau bod y seilwaith ar waith i gefnogi'r cynlluniau uchelgeisiol a gyflwynwyd gan fwrdd y ddinas-ranbarth. Pa welliannau seilwaith y mae Llywodraeth Cymru yn eu cynllunio ar gyfer rhanbarth bae Abertawe dros y pum mlynedd nesaf; a sut ydych chi'n bwriadu cysylltu rhanbarth ehangach bae Abertawe â phrosiect metro de Cymru?
English: We're looking, of course, at ways of creating a metro project in that region in years to come. Swansea, as a city, is an economic driver for the areas around it, and it's important that people are able to get to Swansea easily as well. But, I have to say, what would be hugely useful is if the UK Government made good on its promise to electrify the south Wales main line as far as Swansea, something that they have so far steadfastly refused to do.
Welsh: Rydym ni'n ystyried, wrth gwrs, ffyrdd o greu prosiect metro yn y rhanbarth hwnnw yn y blynyddoedd i ddod. Mae Abertawe, fel dinas, yn sbardun economaidd i'r ardaloedd o'i chwmpas, ac mae'n bwysig bod pobl yn gallu cyrraedd Abertawe yn rhwydd hefyd. Ond, mae'n rhaid i mi ddweud, yr hyn fyddai'n hynod ddefnyddiol yw pe byddai Llywodraeth y DU yn cyflawni ei haddewid i drydaneiddio prif reilffordd de Cymru cyn belled ag Abertawe, rhywbeth y mae wedi gwrthod yn llwyr ei wneud hyd yn hyn.
English: To date, Cynon Valley has been firmly aligned with the Cardiff city region, and, while I welcome this association and the many benefits it may bring, in geographic and economic terms, my constituency also has many links with the Swansea bay area. What assurances could you provide, First Minister, that the city region model will be flexible enough to incorporate the best interests of constituencies like my own, whose interests lie in both city regions.
Welsh: Hyd yma, cyfochrwyd Cwm Cynon yn gadarn gyda dinas-ranbarth Caerdydd, ac, er fy mod i'n croesawu'r cysylltiad hwn a'r manteision lu y gallai eu cynnig, o safbwynt daearyddol ac economaidd, mae gan fy etholaeth lawer o gysylltiadau ag ardal bae Abertawe hefyd. Pa sicrwydd allech chi ei roi, Brif Weinidog, y bydd y model dinas-ranbarth yn ddigon hyblyg i ymgorffori budd pennaf etholaethau fel fy un i, y mae eu buddiannau yn gorwedd yn y ddau ddinas-ranbarth.
English: Yes, the model has to be flexible to recognise economic reality, not political boundaries. We understand that. The city region, and the reason why Cynon Valley is in the city region along with Cardiff, is because of the tendency of the road links, and the rail link particularly, to come into Cardiff. But, of course, as we know, from the Baverstock roundabout westbound, there are links to Swansea as well. There is no reason why the two city regions can't work together, seeing themselves as collaborators for collective prosperity rather than competitors.
Welsh: Oes, mae'n rhaid i'r model fod yn hyblyg i gydnabod realiti economaidd, nid ffiniau gwleidyddol. Rydym ni'n deall hynny. Mae'r ddinas-ranbarth, a'r rheswm pam mae Cwm Cynon yn y ddinas-ranbarth ynghyd â Chaerdydd, yw oherwydd tuedd y cysylltiadau ffyrdd, a'r cyswllt rheilffordd yn arbennig, i ddod i mewn i Gaerdydd. Ond, wrth gwrs, fel y gwyddom, o gylchfan Baverstock i gyfeiriad y gorllewin, ceir cysylltiadau i Abertawe hefyd. Nid oes unrhyw reswm pam na all y ddau ddinas-ranbarth weithio gyda'i gilydd, gan weld eu hunain fel cydweithwyr ar gyfer ffyniant cyfunol yn hytrach na chystadleuwyr.
English: Local authorities will play a key role towards the delivery of our ambitious target of 20,000 affordable homes in this Assembly, and we're keen to support their work to build high-quality, new social housing in the areas that they are responsible for.
Welsh: Bydd awdurdodau lleol yn chwarae rhan allweddol tuag at gyflawni ein targed uchelgeisiol o 20,000 o gartrefi fforddiadwy yn ystod y Cynulliad hwn, ac rydym ni'n awyddus i gefnogi eu gwaith i adeiladu tai cymdeithasol newydd o ansawdd uchel yn yr ardaloedd y maen nhw'n gyfrifol amdanynt.
English: Cardiff council is committed to building 600 new homes over the next 10 years, built to the highest energy standards, and that's created an extra 250 jobs. This is great news, as it's the first time that Cardiff council has built homes for a generation, but more needs to be done. Even the Tories are recognising that there is a housing crisis. Whether they'll actually do anything about it is another matter. How can the Welsh Government ensure that local authorities, now that they've got themselves out of the housing revenue account, are going to be able to use their clout to borrow on excellent terms in order to build a lot more council housing?
Welsh: Mae cyngor Caerdydd wedi ymrwymo i adeiladu 600 o gartrefi newydd dros y 10 mlynedd nesaf, wedi'u hadeiladu yn unol â'r safonau ynni uchaf, ac mae hynny wedi creu 250 o swyddi ychwanegol. Mae hyn yn newyddion gwych, gan mai dyma'r tro cyntaf y mae cyngor Caerdydd wedi adeiladu cartrefi am genhedlaeth, ond mae angen gwneud mwy. Mae hyd yn oed y Torïaid yn cydnabod bod argyfwng tai. Mae pa un a fyddan nhw'n gwneud unrhyw beth ynglŷn â hynny yn fater arall. Sut all Llywodraeth Cymru sicrhau bod awdurdodau lleol, gan eu bod nhw bellach wedi cael eu hunain allan o'r cyfrif refeniw tai, yn mynd i allu defnyddio eu dylanwad i fenthyg ar delerau ardderchog er mwyn adeiladu llawer mwy o dai cyngor?
English: Whilst the Member is right to point out that Welsh local authorities are free in terms of the old housing revenue account subsidy system, there is neverthless a cap still on borrowing that they have to observe. What I can say is that we're working with those authorities who wish to build new council housing to ensure their borrowing cap is used to its fullest capacity in order to increase housing supply, and we'll continue to work with them in order to make sure that they're able to do that.
Welsh: Er bod yr Aelod yn iawn i nodi bod awdurdodau lleol Cymru yn rhydd o ran yr hen system cymhorthdal cyfrif refeniw tai, ceir cap ar fenthyg y mae'n rhaid iddyn nhw gadw ato o hyd. Yr hyn y gallaf ei ddweud yw ein bod ni'n gweithio gyda'r awdurdodau hynny sy'n dymuno adeiladu tai cyngor newydd i sicrhau y defnyddir eu cap benthyg hyd ei eithaf er mwyn cynyddu'r cyflenwad tai, a byddwn yn parhau i weithio gyda nhw er mwyn gwneud yn siŵr eu bod nhw'n gallu gwneud hynny.
English: I welcome the fact that councils are now starting to build council houses once again. But, the main way of generating social housing is through housing associations, and I declare an interest as a member of a housing association. A decision by the ONS to change the classification of housing associations in Wales, to bring them into the public sector, does have very serious repercussions for the Welsh Government in terms of the £2.5 billion of debt that will be passed to Government. So, what steps is the Government taking to exact the situation, and do you intend to legislate quickly to put this right?
Welsh: Rwy'n croesawu'r ffaith bod cynghorau yn dechrau adeiladau tai cyngor eto, ond y prif gyfrwng, wrth gwrs, i greu tai cymdeithasol yw cymdeithasau tai, ac rwy'n datagan diddordeb fel aelod o gymdeithas tai. Mae gan benderfyniad y Swyddfa Ystadegau Gwladol i newid statws cymdeithasau tai yng Nghymru, i fod yn y sector gyhoeddus, oblygiadau difrifol i Lywodraeth Cymru o safwbynt y £2.5 biliwn o ddyled a fydd gyda'r Llywodraeth erbyn hyn. Pa gamau, felly, mae'r Llywodraeth yn eu cymryd i unioni'r sefyllfa yma, ac a ydych chi'n bwriadau deddfu yn glou i gywiro'r sefyllfa yma?
English: Yes, this is a problem and we are considering a way of resolving this through legislation. I can say that the housing associations should be confident that this will be resolved as soon as possible.
Welsh: Mae hyn yn broblem. Rŷm ni yn ystyried ar hyn o bryd ffordd o ddatrys y broblem hyn drwy ddeddfwriaeth, a gallaf i ddweud y dylai cymdeithasau tai fod yn hyderus y bydd hyn yn cael ei ddatrys mor gynted ag sy'n bosib.
English: First Minister, do you agree that local authorities are perhaps best placed to be enablers by releasing land, or, a model which is favoured in many European countries is to support neighourhood and community groups that want to join together to build their own schemes? I see this as a way forward for many young people these days who are excluded from family housing to come together and agree these models, where they're small and manageable for the future.
Welsh: Brif Weinidog, a ydych chi'n cytuno efallai mai awdurdodau lleol sydd yn y sefyllfa orau i fod yn alluogwyr trwy ryddhau tir, neu, fodel sy'n cael ei ffafrio mewn llawer o wledydd Ewropeaidd yw cynorthwyo grwpiau cymdogaeth a chymunedol sydd eisiau dod at ei gilydd i adeiladu eu cynlluniau eu hunain? Rwy'n gweld hon fel ffordd ymlaen i lawer o bobl ifanc y dyddiau hyn sydd wedi eu hallgau o dai teuluol ddod at ei gilydd a chytuno ar y modelau hyn, pan eu bod yn fach ac yn ddichonadwy ar gyfer y dyfodol.
English: I wouldn't go so far as to say that local authorities can only be enablers; they are important builders of houses as well. But it's not the only model, and that we understand. We know that housing associations will continue to be important in the provision of affordable homes, and, of course, innovative new solutions. We've talked in the past about community land trusts, of shared equity schemes. Co-operative housing schemes, I believe, are certainly models that can be explored fully in the future, and we would seek to provide what support we can in order for those models to be taken forward.
Welsh: Fyddwn i ddim yn mynd mor bell â dweud mai dim ond galluogwyr y gall awdurdodau lleol fod; maen nhw'n adeiladwyr tai pwysig hefyd. Ond nid dyma'r unig fodel, ac rydym ni'n deall hynny. Rydym ni'n gwybod y bydd cymdeithasau tai yn parhau i fod yn bwysig yn y ddarpariaeth o dai fforddiadwy, ac, wrth gwrs, atebion newydd arloesol. Rydym ni wedi sôn yn y gorffennol am ymddiriedolaethau tir cymunedol, cynlluniau rhannu ecwiti. Mae cynlluniau tai cydweithredol, rwy'n credu, yn sicr yn fodelau y gellir eu harchwilio'n llawn yn y dyfodol, a byddem yn ceisio darparu unrhyw gymorth y gallwn er mwyn bwrw ymlaen â'r modelau hynny.